Ehdotus neuvoston direktiivi rehukasvien siementen, viljakasvien siementen ja siemenperunoiden pitämisestä kaupan annettujen direktiivien 66/401/ETY, 66/402/ETY ja 66/403/ETY muuttamisesta /* KOM/2001/0186 lopull. - CNS 2001/0089 */



Virallinen lehti nro 213 E , 31/07/2001 s. 0246 - 0247



Ehdotus NEUVOSTON DIREKTIIVI rehukasvien siementen, viljakasvien siementen ja siemenperunoiden pitämisestä kaupan annettujen direktiivien 66/401/ETY, 66/402/ETY ja 66/403/ETY muuttamisesta (komission esittämä) PERUSTELUT Rehukasvien siementen pitämisestä kaupan annetussa neuvoston direktiivissä 66/401/ETY, viljakasvien siementen pitämisestä kaupan annetussa neuvoston direktiivissä 66/402/ETY ja siemenperunoiden pitämisestä kaupan annetussa neuvoston direktiivissä 66/403/ETY säädetään väliaikaisten kokeilujen toteuttamisesta. Siementen myymistä irtotavarana loppukuluttajalle koskevan väliaikaisen kokeilun järjestämisestä tehdyn päätöksen 94/650/EY mukaisesti järjestettiin seitsemän vuotta (syyskuusta 1994 elokuuhun 2001) kestävä väliaikainen kokeilu, jonka tavoitteena oli arvioida, vaikuttaako siementen myyminen irtotavarana loppukuluttajalle epäsuotuisasti siementen laatuun verrattuna direktiivien 66/401/ETY ja 66/402/ETY mukaisessa nykyisessä järjestelmässä saavutettuun laatutasoon. Kokeilusta saadut tulokset ovat jo osoittaneet, että tietyin edellytyksin toteutetulla siementen myymisellä irtotavarana loppukuluttajalle ei ole epäsuotuisia vaikutuksia siementen laatuun. Tällä mainitun kokeilun tuloksiin perustuvalla ehdotuksella muutetaan myös siemenperunoiden pitämisestä kaupan annettua neuvoston direktiiviä 66/403/ETY, sillä samoja päätelmiä voidaan soveltaa myös muiden kasvien, kuten perunan, siemeniin. 2001/0089 (CNS) Ehdotus NEUVOSTON DIREKTIIVI rehukasvien siementen, viljakasvien siementen ja siemenperunoiden pitämisestä kaupan annettujen direktiivien 66/401/ETY, 66/402/ETY ja 66/403/ETY muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, ottaa huomioon komission ehdotuksen [1], [1] EYVL.... ottaa huomioon Euroopan parlamentin lausunnon [2], [2] EYVL.... ottaa huomioon talous- ja sosiaalikomitean lausunnon [3], [3] EYVL.... sekä katsoo seuraavaa: (1) Seuraavia siementen ja lisäysaineiston pitämisestä kaupan annettuja direktiivejä olisi jäljempänä esitetyistä syistä muutettava: -rehukasvien siementen pitämisestä kaupan 14 päivänä kesäkuuta 1966 annettu neuvoston direktiivi 66/401/ETY [4], [4] EYVL 125, 11.7.1966, s. 2298/66. Direktiivi sellaisena kuin se on viimeksi muutettuna direktiivillä 98/96/EY. -viljakasvien siementen pitämisestä kaupan 14 päivänä kesäkuuta 1966 annettu neuvoston direktiivi 66/402/ETY [5], [5] EYVL 125, 11.7.1966, s. 2309/66. Direktiivi sellaisena kuin se on viimeksi muutettuna direktiivillä 1999/54/EY. -siemenperunoiden pitämisestä kaupan 14 päivänä kesäkuuta 1966 annettu neuvoston direktiivi 66/403/ETY [6]. [6] EYVL 125, 11.7.1966, s. 2320/66. Direktiivi sellaisena kuin se on viimeksi muutettuna komission 1999/742/EY. (2) Siementen myymistä irtotavarana loppukuluttajalle koskevan väliaikaisen kokeilun järjestämisestä tehdyn päätöksen 94/650/EY [7] mukaisesti järjestettiin tietyin edellytyksin väliaikainen kokeilu, jonka tavoitteena oli arvioida, vaikuttaako siementen myyminen irtotavarana loppukuluttajalle epäsuotuisasti siementen laatuun verrattuna direktiivien 66/401/ETY ja 66/402/ETY mukaisessa nykyisessä järjestelmässä saavutettuun laatutasoon. [7] EYVL L 252, 28.9.1994, s. 15. Päätös sellaisena kuin se on viimeksi muutettuna komission päätöksellä N:o 2000/441/EY (EYVL L 176, 15.7.2000, s. 50). (3) Kokeilusta saadut tulokset ovat osoittaneet, että tietyin edellytyksin toteutetulla siementen myymisellä irtotavarana loppukuluttajalle ei ole epäsuotuisia vaikutuksia siementen laatuun. (4) Samaa päätelmää voidaan soveltaa myös direktiivin 66/403/ETY mukaisiin siemenperunoihin. (5) Tämän vuoksi on aiheellista sallia pysyvästi siementen myyminen irtotavarana loppukuluttajalle edellyttäen, että erityisiä edellytyksiä noudatetaan, ja direktiivit 66/401/ETY, 66/402/ETY ja 66/403/ETY olisi muutettava vastaavasti. (6) Koska direktiivien 66/401/ETY, 66/402/ETY ja 66/403/ETY täytäntöönpanon edellyttämät toimenpiteet ovat menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY [8] 2 artiklassa tarkoitettuja hallintotoimenpiteitä, ne olisi hyväksyttävä kyseisen päätöksen 4 artiklassa säädetyn hallintomenettelyn mukaisesti, [8] EYVL L 184, 17.7.1999, s. 23. ON ANTANUT TÄMÄN DIREKTIIVIN: 1 artikla Muutetaan direktiivi 66/401/ETY seuraavasti: Lisätään 10 c artiklan jälkeen artikla seuraavasti: "10 d artikla 1. Edellä 8, 9 ja 10 artiklan säännöksistä poiketen jäsenvaltiot voivat säätää sulkimeen ja pakkausmerkintöihin liittyvien säännösten yksinkertaistamisesta myytäessä siemeniä irtotavarana loppukuluttajalle. 2. Edellä olevan 1 kohdan mukaisen poikkeuksen soveltamista koskevat edellytykset määritellään 21 artiklassa tarkoitettua menettelyä noudattaen. Komission päätöksen 94/650/ETY 2 artiklassa säädettyjä edellytyksiä on noudatettava kunnes kyseiset toimenpiteet on vahvistettu." 2 artikla Muutetaan direktiivi 66/402/ETY seuraavasti: Lisätään 10 artiklan jälkeen artikla seuraavasti: "10 a artikla 1. Edellä 8, 9 ja 10 artiklan säännöksistä poiketen jäsenvaltiot voivat säätää sulkimeen ja pakkausmerkintöihin liittyvien säännösten yksinkertaistamisesta myytäessä siemeniä irtotavarana loppukuluttajalle. 2. Edellä olevan 1 kohdan mukaisen poikkeuksen soveltamista koskevat edellytykset määritellään 21 artiklassa tarkoitettua menettelyä noudattaen. Komission päätöksen 94/650/ETY 2 artiklassa säädettyjä edellytyksiä on noudatettava kunnes kyseiset toimenpiteet on vahvistettu." 3 artikla Muutetaan direktiivi 66/403/ETY seuraavasti: Lisätään 10 artiklan jälkeen artikla seuraavasti: "10 a artikla 1. Edellä 8, 9 ja 10 artiklan säännöksistä poiketen jäsenvaltiot voivat säätää sulkimeen ja pakkausmerkintöihin liittyvien säännösten yksinkertaistamisesta myytäessä siemeniä irtotavarana loppukuluttajalle. 2. Edellä olevan 1 kohdan mukaisen poikkeuksen soveltamista koskevat edellytykset määritellään 19 artiklassa tarkoitettua menettelyä noudattaen. Komission päätöksen 94/650/ETY 2 artiklassa säädettyjä edellytyksiä on noudatettava kunnes kyseiset toimenpiteet on vahvistettu." 4 artikla 1. Jäsenvaltioiden on saatettava voimaan tämän direktiivin noudattamisen edellyttämät lait, asetukset ja hallinnolliset määräykset viimeistään 1 päivänä syyskuuta 2001. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset komissiolle. 5 artikla Tämä direktiivi tulee voimaan päivänä, jona se julkaistaan Euroopan yhteisöjen virallisessa lehdessä. 6 artikla Tämä direktiivi on osoitettu kaikille jäsenvaltioille. Tehty Brysselissä Neuvoston puolesta Puheenjohtaja